156.01 REGOLAMENTIDWAR IL-PRODUZZJONI TAL-PETROLEUM L-AVVIŻ LEGALI 320 tal-2001, kif emendat bl-Avviż Legali 410 tal-2007. L-AVVIŻ LEGALI 320 tal-2001, kif emendat bl-Avviż Legali 410 tal-2007. 1. It-titolu ta’ dawn ir-regolamenti hu Regolamenti dwar il-Produzzjoni tal-Petroleum. Tifsir. 2. F’dawn ir-regolamenti, kemm-il-darba r-rabta tal-kliem ma teħtieġx xort’oħra- "blata kontinentali " għandha l-istess tifsir kif mogħti lilha bl-artikolu 2 tal-Att dwar il-Blata Kontinentali; Kap. 194. Kap. 194. "detentur tal-liċenza " tfisser il-kumpannija li lilha tkun mogħtija l-liċenza, ir-rappreżentant tagħha nominat skond il-liċenza u kull kumpannija li lilha d-drittijiet mogħtija bil-liċenza jkunu ġew assenjati legalment; " kumpannija " tfisser kumpannija ta’ responsabbiltà limitata kostitwita skond l-Att dwar il-Kumpanniji, jew entimorali simili mwaqqaf jew inkorporat barra minn Malta; Kap. 386. Kap. 386. "liċenza " tfiss er li ċenza skond 1-Att dwar il-Produzzjoni tal-Petroleum, jew skond dak l-Att u dak l-Att kif applikat bl-Att dwar il-Blata Kontinentali; " Malta " għandha l-istess tifsir kif mogħti lilha bl-artikolu 124 tal-Kostituzzjoni ta’ Malta; " Ministru " għandha l-istess tifsir kif mogħti lilha bl-artikolu 2 tal-Att dwar il-Produzzjoni tal-Petroleum; "persuna " tinkludi għaqda jew assoċjazzjoni ta’ persuni, sew inkorporata sew xort’oħra. 3. (1) Kull kumpannija tista’ tapplika skond dawn ir-regolamenti għal- (a) liċenza ta’ produzzjoni; jew (b) liċenza ta’ esplorazzjoni. (2) Liċenza ta’ produzzjoni tista’ tipprovdi wkoll għad-dritt ta’ tiftix għall-petroleum. 4. Applikazzjonijiet għal liċenzi. (1) Applikazzjoni għal waħda jew l-oħra mit-tipi ta’ liċenza għandha ssir bil-miktub fil-formula murija fl-Iskeda jew f’formula li sostanzjalment għandha l-istess effett indirizzata lill-Ministru u magħha għandu jintbagħat id-dritt dovut u għandha tingħata dik l-informazzjoni u dik il-prova b’sostenn tagħha kif imsemmi f’dik l-Iskeda u jkun kif imiss għal dik l-applikazzjoni. (2) Jekk xi waħda mill-ħwejjeġ dikjarati f’applikazzjoni titbiddel wara li tkun saret l-applikazzjoni iżda qabel ma tkun ingħatat liċenza jew qabel ma l-Ministru jkun informa lill-applikant li l-applikazzjoni hija miċħuda, l-applikant għandu minnufih jagħti avviż bil-miktub lill-Ministru u jagħti l-partikolarijiet dwar it-tibdil. (3) L-informazzjoni kollha li jkun hemm f’applikazzjoni għal liċenza jew li tiġi mogħtija lill-Ministru minħabba applikazzjoni tali għandha titqies bħala konfidenzjali. (4) Kull applikazzjoni għal liċenza ta’ produzzjoni skond dawn ir-regolamenti għandha tkun - (a) relattivament għal blokka jew area waħda jew iżjed deskritti jew speċifikati b’avviż pubblikat skond is-sub regolament (5); (b) preżentata mhux qabel jew wara d-dati speċifikati b’dak l-avviż bħala d-dati li wara jhom jew qabilhom rispettivament il-Ministru huwa preparat li jirċievi applikazzjonijiet relattivament għall-blokki jew areihekk speċifikati. (5) L-avviż imsemmi fis-sub regolament (4)(a) huwa avviż pubblikat minn żmien għal żmien mill-Ministru fil-Gazzetta u b’kull mod ieħor bħal dak li jista’ jkun meħtieġ taħt l-obbligazzjonijiet internazzjonali li jidħol fihom il-Gvern, li jiddeskrivi jew jispeċifika b’riferenza għal mappa depożitata fl-Uffiċċju tal-Ministru u f’dawk il-postijiet l-oħra (jekk ikun hemm) li jistgħu jiġu speċifikati fl-avviż, arei (f’dawn ir-regolament imsejħa "blokki" jew "arei") li lilhom jiġu assenjati numri ta’ riferenza u li relattivament għalihom ikun preparat li jirċievi applikazzjonijiet għal liċenzi ta’ produzzjoni, u li jispeċifika d-dati li fihom għandhom isiru l-applikazzjonijiet relattivament għall-blokki jew areihekk speċifikati. (6) Is-sejħa pubblika għall-applikazzjonijiet speċifikati f’dan l-artikolu għandha ssir mill-anqas disgħin ġurnata qabel id-data tal-għeluq ta’ dawn l-applikazzjonijiet. (7) Applikazzjoni għal liċenza ta’ esplorazzjoni tista’ ssir relattivament għal Malta kollha u għall-blata kontinentali jew għal xi parti minnhom, iżda hekk illi d-drittijiet mogħtija b’liċenza ta’ esplorazzjoni li tkun mogħtija ma għandhomx ikunu eżerċitabbli f’ebda arei li dwarha tkun għal dak iż-żmien isseħħ liċenza mogħtija mill-Ministru, li tagħti setgħa lill-konċessjonarju li jfittex u jħaffer għall-petroleumu jieħdu, ħlief bil-ftehim tad-detentur ta’ dik il-liċenza għall-eżerċizzju f’dik l-area ta’ xi drittijiet mogħtija b’dik il-liċenza ta’ esplorazzjoni. (8) Ebda ħaġa f’dan ir-regolament ma għandha timpedixxi li ssir iżjed minn applikazzjoni waħda mill-istess kumpannija jew li tingħata lilha iżjed minn liċenza waħda. 5. Drittijiet. Emendat: A.L.410 tal-2007. (1) Għandu jitħallas dritt ta’ ħdax-ilelf, sitt mija u sitta u erbgħin eurou sebgħa utmeninċenteż mu (11, 646.87) ma’ kull applikazzjoni għal liċenza ta’ produzzjoni. (2) Għandu jitħallas dritt ta’ elfejn, tliet mija u disgħa u għoxrin euro u sebgħa u tletin ċenteżmu (€ 2, 329.37) ma’ kull applikazzjoni għal liċenza ta’ esplorazzjoni. 6. Il-Ministru għandu jippublika avviż tal-għoti, eċċ., ta’ liċenza. Kap. 156. Kap. 194. Il-Ministru għandu kemm jista’ jkun malajr wara l-għoti, konsenja, terminazzjoni jew assenjazzjoni ta’ liċenza mogħtija skond l-Att dwar il-Produzzjoni tal-Petroleum, jew skond dak l-Att u skond dak l-Att kif applikat bl-Att dwar il-Blata Kontinentali jew skond dawn ir-regolamenti jew skond il-liċenza mogħtija bis-saħħa tagħhom, jippubblika avviż dwar il-fatt fil-Gazzetta jew b’xi mod ieħor li jkun hemm bżonn taħt obbligazzjonijiet internazzjonali li jkun daħal għalihom il-Gvern fejn jagħti l-parti kolaritajiet relattivi. 7. Formula ta’ liċenzi. Kull liċenza ta’ produzzjoni u kull liċenza ta’ esplorazzjoni għandha tinkorpora l-klawżoli modelli murija rispettivament fil-Model Production Sharing Contract (2001) u fil-Model Exploration Study Agreement (2001) u termini u kondizzjonijiet oħrajn kif jistgħu jiġu speċifikati f’sejħa għall-applikazzjonijiet jew kif miftiehem mill-Ministru u mid-detentur tal-liċenza f’kull każ partikolari. Kopji tal-klawżoli modelli jistgħu jinkisbu fuq applikazzjoni lid-Dipartiment tat-Tiftix għaż-Żejt fl-Uffiċċju tal-Prim Ministru.